Internacia Filmfestivalo de San-Francisko

La Internacia Filmfestivalo de San-Francisko (, akronime SFIFF) estas filmfestivalo okazanta ĉiujare ekde 1957 en San-Francisko, Kalifornio, Usono. Ĝi estas la plej malnova ĉiujara filmfestivalo en Usono.

Dum sia dek kvin-taga daŭro, ĝi ankaŭ estas unu el la plej longdaŭraj internaciaj filmfestivaloj en Usono. Organizita ĉiujare de la Filmsocieto de San-Francisko ekde 1957, ĝi okazas dum du semajnoj printempe. Ĉirkaŭ 200 filmoj el pli ol 50 landoj estas montrataj, ĉefe produktaĵoj ankoraŭ ne publikigitaj en Usono. Premioj inkluzivas la Premion por Novaj Reĝisoroj, la Premion Golden Gate, kaj Premion FIPRESCI.

La festivalo elstarigas nunajn tendencojn en internacia film- kaj videoproduktado, kun emfazo al verkoj kiuj ankoraŭ ne certigis distribuon en Usono. Ekde sia komenco, la festivalo kreskis por servi pli ol 70 000 spektantojn, kun projekcioj en San-Francisko kaj Berkelio."San Francisco Film Festival Bucks Economic Trends to Set New Records for Revenue and Attendance." sffs.org. 7 May 2009. San Francisco Film Society. 29 June 2009 

 Referencoj 

 Eksteraj ligiloj 



Kategorio:Filmfestivaloj en Usono
Kategorio:Kulturo de San-Francisko